Noorte omaloominguvõistluse statuut - Viljandi Linnaraamatukogu
UUS! Otseülekanne FB lehelt - loeme raamatut "Oskar ja asjad"
22. Viljandimaa 15 – 21-aastaste noorte omaloominguvõistluse statuut
1. 22. Viljandimaa noorte omaloominguvõistluse eesmärk on julgustada noori end kirjandusliku omaloomingu kaudu julgemalt väljendama.
2. Võistlus kuulutatakse välja 15. aprillil 2019.
3. Omaloominguvõistluse auhinnafondi panustavad Eesti Kultuurkapitali Viljandimaa ekspertgrupp, Viljandi Omavalitsuste Liidu vahendusel Haridus- ja Teadusministeerium, Viljandi Linnaraamatukogu. Laureaatidega sõlmitakse Eesti Kultuurkapitali stipendiumilepingud otse.
4. Võistlusel määratakse auhindu kahes kategoorias:
4.1. Luule
4.2. Proosa
5. Võistlusel osalemise tingimused:
5.1. Esitatud võistlustöö on esitatud eestikeelses ilukirjanduslikus vormis.
5.2. Omaloomingu autor on 15. aprill 2019 seisuga 15 – 21 aastat vana.
5.3. Omaloomingu autor elab või õpib Viljandi maakonnas.
5.4. Omaloomingulised ilukirjanduslikud teosed laekuvad koos autori nime, isikukoodi, elukoha, kooli ja pseudonüümiga e-posti aadressile kultuurikonks@gmail.com hiljemalt 1. mai 2019 kell 23.59.
5.5. Võistlustöö esitamisega annab autor on nõusoleku, et tema loomingut võib avalikustada Viljandi Linnaraamatukogu veebikanalites ning perioodiliselt avaldatavas kogumikus.
5.6. Võistlustöö esitamisega annab autor on nõusoleku, et omaloominguvõistlusel kogutud isikuandmeid tohib kasutada omaloominguvõistluse kriteeriumitele vastavuse hindamiseks, võistlejaga suhtlemiseks perioodil aprill – juuni 2019 ning vajadusel lepingute sõlmimiseks.
5.7. Võistlustöö esitamisega annab autor on nõusoleku, et Kultuurkapitali stipendiumi lepingu sõlmimiseks edastab Viljandi Linnaraamatukogu vajalikud andmed Eesti Kultuurkapitali Viljandimaa ekspertgrupile.
6. 22. Viljandimaa 15 – 21-aastaste noorte omaloominguvõistluse töid hindab žürii koosseisus Laura Jaanhold, Margus Haav ja Rene Vahtra.
7. Võistluse tulemused tehakse teatavaks ja auhinnad antakse võitjatele üle hiljemalt 30. mai 2019.